Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 830

1. Elméleti ismeretek A magyar sportsikerek Tájékozottság a helyi tantervben szereplő sportágak jelentősebb hazai és nemzetközi eredményeiről. A magyar olimpiai bajnokok sportágainak és eredményeinek ismerete, tájékozottság a magyar érdekeltségű sporteredményekben. Az olimpiai eszme fogalmának értelmezése. A harmonikus testi fejlődés A testi fejlődés legfontosabb életkori mutatóinak alakulása. Egészséges életmód Tájékozottság bizonyítása az egészséges életmód kialakításához szükséges alapvető ismeretekben: a korszerű táplálkozás szabályai, a pihenés, az alvás, a mozgás megfelelő arányai, az egészségkárosító szokások hatásai, a lelki egyensúly. Testi képességek A kondicionális és koordinációs alapképességek értelmezése, fejlesztésük különböző módszerei. Egy rövid távú kondicionáló program összeállítása, a teljesítmény fokozás lehetőségeinek ismertetése (ismétlésszám, sebesség, pihenőidő változtatás). Gimnasztika A gimnasztika hatása és kapcsolata a sportágakkal, egy 8—10 perces általános bemelegítés megtervezése. Gyakorlatok javaslata a testtartás javítására és a különböző kondicionális képességek fejlesztésére. Atlétika A tanult atlétikai futó-, ugró- és dobóversenyszámok. A tanult futások, ugrások, dobások összehasonlítása technikájuk, sebességük és a kondicionális képességek szempontjából. Torna A női és férfi torna versenyszámai, a különböző szereken végrehajtható alapelemek és a legfontosabb baleset megelőző eljárások. A tanult talaj-, és szertorna elemek technikai végrehajtásának és a segítségnyújtás módjainak ismerete. Ritmikus gimnasztika Az RG versenyszámainak ismerete. A gyakorlat összeállítás szempontjainak ismertetése. A zene és a mozgás kapcsolata, a sportágra történő hatásának értelmezése. Küzdősportok, önvédelem Küzdőjátékok felsorolása különböző életkorú tanulók részére. Támadáselhárítási módok bemutatása. 2001/70. szám Témakörök Követelmények Úszás Az úszás higiénéjének ismerete. Három úszásnem technikai végrehajtásának leírása. Testnevelés és sportjátékok Labdajáték előkészítő játékok felsorolása. Két választott sportjáték játékszabályainak értelmezése. Támadási és védekezési variációk bemutatása egy választott sportjátékban. Természetben űzhető sportok Egy választott sportág jellegzetességeinek és legfontosabb szabályainak ismertetése (sí, kerékpár, természetjárás, evezés).

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes